યુપીમાં ભાજપને ભવ્ય વિજય અપાવ્યા બાદ ભાજપના રાષ્ટ્રીય પ્રમુખ અમિત શાહ આજે પ્રથમવાર ગુજરાતની મુલાકાતે પહોંચ્યા છે. રિવરફ્રન્ટ ખાતે આયોજિત ભાજપના વિજય વિશ્વાસ સંમેલનમાં પહોંચેલા અમિત શાહે કોંગ્રેસ પર નિશાન શાધતા કહ્યું હતું કે, 1990થી અત્યાર સુધી ભાજપ એક પણ ચૂંટણી હારી નથી. દરેક ચૂંટણીમાં છેલ્લા વર્ષે વિપક્ષને શેખચલ્લીના સપના આવે અને કાઉન્ટિંગના દિવસે ચકનાચૂર થઈ જાય છે. પાંચ રાજ્યના પરિણામના દિવસે કોંગ્રેસનું ‘કોંગ્રેસ આવે છે’નું સપનું તુટી ગયું હતું. દેશની જનતા કહે છે કોંગ્રેસ જાય છે, તેમને ક્યાંથી લાગે છે કે, કોંગ્રેસ આવે છે?. અમિતશાહે કોંગ્રેસ સાથે ઉપાધ્યક્ષ રાહુલ ગાંધીને પણ નિશાને લીધા હતા.